CELEX: 31982D0007
Language: el
Date: 1981-12-09 00:00:00
Title: 82/7/EOK: Απόφαση της Επιτροπής της 9ης Δεκεμβρίου 1981 περί εφαρμογής της αναμόρφωσης των γεωργικών διαρθρώσεων στην Ιρλανδία σύμφωνα με την οδηγία 72/159/EOK του Συμβουλίου (Το κείμενο στην αγγλική γλώσσα είναι το μόνο αυθεντικό)

Avis juridique important

|

31982D0007

82/7/EOK: Απόφαση της Επιτροπής της 9ης Δεκεμβρίου 1981 περί εφαρμογής της αναμόρφωσης των γεωργικών διαρθρώσεων στην Ιρλανδία σύμφωνα με την οδηγία 72/159/EOK του Συμβουλίου (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 005 της 09/01/1982 σ. 0018 - 0018

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 9ης Δεκεμβρίου 1981  περί εφαρμογής της αναμορφώσεως των γεωργικών διαρθρώσεων στην Ιρλανδία σύμφωνα με την οδηγία 72/159/ΕΟΚ του Συμβουλίου  (Το κείμενο στην αγγλική γλώσσα είναι το μόνο αυθεντικό)  (82/7/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε από την οδηγία 81/528/ΕΟΚ (2), και ιδίως το άρθρο 18 παράγραφος 3,  την απόφαση 81/598/ΕΟΚ του Συμβουλίου της 27ης Ιουλίου 1981 περί του ύψους της επιδοτήσεως επιτοκίου που προβλέπεται από την οδηγία 72/159/ΕΟΚ περί εκσυγχρονισμού των γεωργικών εκμεταλλεύσεων στην Ιρλανδία (3), και ιδίως το άρθρο 4 παράγραφος 1,  Εκτιμώντας:  ότι η ιρλανδική κυβέρνηση ανακοίνωσε στις 7 Οκτωβρίου 1981, σύμφωνα με το άρθρο 17 παράγραφος 4 της οδηγίας 72/159/ΕΟΚ το πρόγραμμα που προβλέπει επιδότηση επιτοκίου για ορισμένες κατηγορίες γεωργών·  ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει, λαμβάνοντας υπόψη την ανωτέρω ανακοίνωση, αν οι διατάξεις που ισχύουν στην Ιρλανδία για την εφαρμογή της οδηγίας 72/159/ΕΟΚ συνεχίζουν να πληρούν τους όρους για χρηματοδοτική συμμετοχή της Κοινότητος στο πλαίσιο της κοινής δράσεως που αναφέρεται στο άρθρο 15 της οδηγίας 72/159/ΕΟΚ·  ότι το πρόγραμμα που προβλέπει επιδότηση επιτοκίου για ορισμένες κατηγορίες γεωργών ανταποκρίνεται στους όρους της οδηγίας 72/159/ΕΟΚ και της αποφάσεως 81/598/ΕΟΚ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι διατάξεις που ισχύουν στην Ιρλανδία για την εφαρμογή της οδηγίας 72/159/ΕΟΚ συνεχίζουν, λαμβανομένου υπόψη του προγράμματος που προβλέπει επιδότηση επιτοκίου για ορισμένες κατηγορίες γεωργών, το οποίο ανακοινώθηκε στις 7 Οκτωβρίου 1981, να πληρούν τους όρους για χρηματοδοτική συμμετοχή της Κοινότητος στο πλαίσιο της κοινής δράσεως που αναφέρεται στο άρθρο 15 της οδηγίας 72/159/ΕΟΚ.  Άρθρο 2  Η παρούσα απόφαση απευθύνεται στην Ιρλανδία.  Έγινε στις Βρυξέλλες, στις 9 Δεκεμβρίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 96 της 23. 4. 1972, σ. 1.  (2) ΕΕ αριθ. L 197 της 20. 7. 1981, σ. 41.  (3) ΕΕ αριθ. L 220 της 6. 8. 1981, σ. 27.